|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Chaiber Pachtunchvaخیبر پختونخوا |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Pakistano vėliava Pakistanas |
| **Administracinis centras** | Pešavaras |
| **Rajonų skaičius** | 25 |
|  |
| **Gyventojų** (2008) | 20 215 000 |
| **Plotas** | 74 521 km² |
| **Tankumas** (2008) | 271 žm./km² |
|  |
|  **Vikiteka** | Chaiber PachtunchvaVikiteka |

**Chaiber Pachtunchva** (urd. خیبر پختونخوا = *Khyber Pakhtunkhwa*) – provincija Pakistano šiaurėje. Šiaurės vakaruose ribojasi su Afganistanu, iš kitų pusių – su Gilgitu-Baltistanu, Laisvuoju Kašmyru, Pandžabu ir kt. Pakistano teritorijomis. Administracinis centras – Pešavaras.

Seniau provincija vadinta ***Šiaurės vakarų pasienio provincija*** (pušt. شمال مغربی سرحدی صوبہ = *Śhumāl maġribī sarhadī sūbha*), o šnekamojoje kalboje vadinama įvairiai: Sarhadu, Afganija, Pachtunistanu (Puštūnistanu), Abasinu, Chaiberu ir kt.

Geografija
----------

Provincija yra ties Irano kalnyno ir Hindukušo kalnų sandūra, seismiškai nestabilioje teritorijoje. Provincijos teritorijoje yra žymioji Chaibero perėja – pagrindinė jungtis tarp Pietų ir Vidurinės Azijos. Šiaurinė Chaiber Pachtunchvos dalis kalnuota, su vaizdingais, miškais apaugusiais slėniais ir vandeningomis kalnų upėmis. Pietuose būdingi sausi, uolingi kraštovaizdžiai. Svarbiausios upės – Kabulas, Svatas, Čitralis, Kunaras.

Istorija
--------

*Pagrindinis straipsnis – Puštūnistanas*.
Chaiber Pachtunchva yra istorinio Puštūnistano regiono, apgyvendinto puštūnų, dalis.

Gyventojai
----------

Didžioji dauguma Chaiber Pachtunchvos gyventojų yra puštūnai (susiskirstę į daug genčių), taip pat yra virš milijono pabėgėlių iš Afganistano (taip pat dauguma puštūnai, bet yra tadžikų, chazarų ir kt.), dar gyvena beludžiai, čitraliai, įvairios dardų tautos (kalašai, šinai, chovarai ir kt.). Plačiausiai naudojama puštūnų kalba. Beveik visi Chaiber Pachtunchvos gyventojai yra musulmonai (sunitai bei šiitų mažuma). Kalašai praktikuoja šamanizmą.

Miestuose gyvena 17 % gyventojų. Didžiausi miestai: Pešavaras, Mardanas, Mingora, Kohatas, Abotabadas, Svabis, Dera Ismail Chanas.

Administracinis suskirstymas
----------------------------

Chaiber Pachtunchva padalinta į 25 rajonus (skliaustuose – administracinis centras):

|  |  |
| --- | --- |
| * Abotabado rajonas (Abotabadas)
* Banu rajonas (Banu)
* Batagramo rajonas (Batagramas)
* Bunero rajonas (Dagaras)
* Čarsados rajonas (Čarsada)
* Čitralio rajonas (Čitralis)
* Dera Ismail Chano rajonas (Dera Ismail Chanas)
* Aukštutinio Diro rajonas (Dyras)
* Žemutinio Diro rajonas (Timergara)
* Hangu rajonas (Hangu)
* Haripūro rajonas (Haripūras)
* Kala Dakos rajonas (?)
* Karako rajonas (Karakas)
 | * Kohato rajonas (Kohatas)
* Kohistano rajonas (Dasu)
* Laki Marvato rajonas (Laki Marvatas)
* Malakando rajonas (Bat Khela)
* Mansehros rajonas (Mansehra)
* Mardano rajonas (Mardanas)
* Novšeros rajonas (Novšera)
* Pešavaro rajonas (Pešavaras)
* Svabio rajonas (Svabis)
* Svato rajonas (Svatas)
* Šanglos rajonas (Alpūris)
* Tanko rajonas (Tankas)
 |

* Vaizdas į kalnus iš Kalamo slėnioVaizdas į kalnus iš Kalamo slėnio
* Kundolos ežerasKundolos ežeras

|  |  |
| --- | --- |
|  **Pakistano administracinis suskirstymas** |  |
| **Provincijos:** Beludžistanas | Chaiber Pachtunchva | Pandžabas | Sindas
**Teritorijos:** Islamabado federacinė teritorija | Federaciškai valdomos genčių žemės | Gilgitas-Baltistanas | Laisvasis Kašmyras |